
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

60. Τροποποίηση τον» Προεδρικού Διατάγματος υπ’ αριθμ. 247 

«Περί υπαγωγής του Μαιευτηρίου «Η ΜΑΝΝΑ» ιδρύματος 
«ΑΣΥΛΟΝ ΠΑΙΔΙΟΥ» Θεσσαλονίκης εις τας διατάξεις του 
Ν.Δ. 2592/53 και συγχωνεΰσεώς του εις το Γενικόν Κεντρι¬ 
κόν Νοσοκομείον Θεσσαλονίκης» (ΦΕΚ 70Α’/79) ... 1 

61. Τακτικές κρίσεις Αξιωματικών της Ελληνικής Αστυνομίας. . 2 

62. Ίδρυση Α' Λιμενικού Τμήματος στο Λιμεναρχείο ΙΕΡΙΣΣΟΥ, 
καθορισμός της τοπικής και καθ’ ύλη αρμοδιότητάς του και 
κατάργηση του Λιμενικού Σταθμού ΟΥΡΑΝΟΥΠΟΛΗΣ. .. 3 

ΑΠΟΦΑΣΕΙΣ 

Συμπλήρωση της ΠΔ/ΤΕ 1151/22.9.87 με την οποία καθορίστη¬ 
καν τα ανώτατα ποσά συναλλάγματος που χορηγούνται σε 
άτομα που μεταβαίνουν στο εξωτερικό για εμπορικούς και 
επαγγελματικούς λόγους. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωσή σφαλμάτων στο Π.Δ. 23/12.1.89 αρμοδιότητας Υπουρ¬ 
γείου Υγείας, Πρόνοιας και Κοιν. Ασφαλίσεων. 5 


ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 60 

(!) 

Τροποποίηση του Προεδρικού Διατάγματος υπ’ αριθμ. 247 «Περί υπα¬ 
γωγής του Μαιευτηρίου «Η ΜΑΝΝΑ» ιδρύματος «ΑΣΥΛΟΝ ΠΑΙ¬ 
ΔΙΟΥ» Θεσσαλονίκης εις τας διατάξεις του Ν.Δ. 2592/53 και συγ- 
χωνεύσεώς του εις το Γενικόν Κεντρικόν Νοσοκομείον Θεσσαλονί¬ 
κης» (ΦΕΚ 70Α-/79). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παράγρ. 4 του άρθρου 6 και της παράγρ. 2 του 
άρθρου 7 του Ν.Δ. 2592/1953 «Περί Οργανώσεως της Ιατρικής Αντι- 
λήψεως» (ΦΕΚ 254 Α /1953). 

2. Την αριθμ. 6474/ΦΕΚ 451 Β'/30.6.88 απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών». 

3. Την με αριθμ. 10/28.3.88 γνώμη του Διοικητικού Συμβουλίου 
του Νομαρχιακού Γενικού Νοσοκομείου ' Θεσσαλονίκης «ΚΕ¬ 
ΝΤΡΙΚΟ». 

4. Την με αριθμ. 511/14.7,88 γνωμοδότηση του Συμβουλίου της 


Επικράτειας με πρόταση του Υπουργού Υγείας, Πρόνοιας και Κοινωνι¬ 
κών Ασφαλίσεων και του Υφυπουργού Οικονομικών, αποφασίζουμε: 

Άρθρο μόνο 

Τροποποιούμε το άρθρο 3 του Π.Δ/τος 247/79 «Περί υπαγωγής 
του Μαιευτηρίου «Η ΜΑΝΝΑ» Ιδρύματος «ΑΣΥΛΟΝ ΠΑΙΔΙΟΥ» Θεσ¬ 
σαλονίκης εις τας διατάξεις του Ν.Δ. 2592/53 και συγχωνεύσεώς του 
εις το Γενικό Κεντρικό Νοσοκομείο Θεσσαλονίκης» (ΦΕΚ 70 Α'/79) ως 

ιξής: 

Άρθρο 3 

Στο Γενικό Κεντρικό Νοσοκομείο Θεσσαλονίκης παραχωρείται η 
χρήση του επί της οδού Κονίτσης 1 κτιρίου του συγχωνευόμενου Μαιευ¬ 
τηρίου «Η ΜΑΝΝΑ» Ιδρύματος «ΑΣΥΛΟΝ ΠΑΙΔΙΟΥ» για 9 1/2 χρό¬ 
νια από την έναρξη ισχύος του Π.Δ/τος 247/1979. 

Στον Υπουργό Υγείοις, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα, 30 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΟΝ ΟΙΚΟΝΟΜΙΚΟΝ * 

ΑΠ. ΚΑΚΛΑΜΑΝΗΣ , ΗΛΙΑΣ ΠΑΠΑΗΛΙΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 61 (2) 

Τακτικές κρίσεις Αξιωματικών της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

, α. Του άρθρου 11 του Ν. 1481/1984 «Οργανισμός Υπουργείου Δη¬ 
μόσιας Τάξης (Α’-152) όπως αντικαστάθηκε με το άρθρο 1 του Ν. 
1590/1986 «Τροποποίηση διατάξεων του Ν. 1481/1984 «Οργανι¬ 
σμός Υπουργείου Δημόσιας Τάξης» και άλλες διατάξεις (Α - 49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α'-51). 

2. Την υπ’ αριθμ. 37 από 18.1.1989 γνωμοδότηση του Συμβου¬ 

λίου της Επικράτειας, ύστερα από πρόταση του Υπουργού Δημόσιας 
Τάξης, αποφασίζουμε: / 

Άρθρο μόνο 

1. Η τακτική κρίση των αξιωματικών της Ελληνικής Αστυνομίας, 
που προβλέπεται από το άρθρο 20 τόυ Ν. 671/1977 (Α'-236), όπως 
τροποποιήθηκε με την παράγραφο 3 του άρθρου 45 του Ν. 1481/ 
1984, ενεργείται το μήνα Μάρτιο και δεν μπορεί να παραταθεί πέρα του 
μηνός Απριλίου του ίδιου έτους. 

2. Οι τακτικές εκθέσεις ικανότητας των Αξιωματικών της Ελληνικής 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αστυνομίας, που προβλέπονται από το εδάφιο δ' της παραγράφου 2 του 
άρθρου 45 του Ν. 1481/1984 από τα άρθρα 1, 2 και 4 του Π.Δ. 15/ 
1986 (Α'-8), συντάασονται την 20 Φεβρουάριου. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 30 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΠΕΤΣΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 62 (3) 

Ίδρυση Α’ Λιμενικού Τμήματος στο Λιμεναρχείο ΙΕΡΙΣΣΟΥ, καθορι¬ 
σμός της τοπικής και καθ’ ύλη αρμοδιότητάς του και κατάργηση του 

Λιμενικού Σταθμού ΟΥΡΑΝΟΥΠΟΛΗΣ. 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 13 παρ. 1 του Ν. 672/77 «περί τροποποιήσεως και συ- 
μπληρώσεως του ΝΔ 530/1970 «περί Λιμενοφυλάκων και ετέρων τι- 
νών διατάξεων» (ΦΕΚ 235 Α'/77). 

2. Τις διατάξεις των άρθρων 1 παρ. 3, 4 παρ. 1 και 3, και 7 του ΝΔ 
2504/1953 «περί συστάσεως Λιμενικών Τμημάτων εν ταις περιφέ¬ 
ρειας δικαιοδοσίοις των Κεντρικών Λιμεναρχείων» (ΦΕΚ 208 Α'/53). 

3. Την αριθμ. 4128/34/88/10.10.88 πρόταση του Αρχηγού του 
Λιμενικού Σώματος «Ίδρυση Α’ Λιμενικού Τμήματος στο λιμάνι της 
ΟΥΡΑΝΟΥΠΟΛΗΣ». 

4. Την αριθμ. 863/88/16.11.88 γνωμοδότηση του Συμβουλίου 
της Επικράτειας, μετά από πρόταση του Υπουργού Εμπορικής Ναυτι¬ 
λίας αποφασίζουμε: 

Άρθρο 1 

Ιδρύεται στην περιφέρεια δικαιοδοσίας του Λιμεναρχείου ΙΕΡΙΣΣΟΥ 
Α' Λιμενικό Τμήμα με έδρα το λιμάνι της ΟΥΡΑΝΟΥΠΟΛΗΣ και περι¬ 
φέρεια δικαιοδοσίας από άκρας «Αρκούδα» μέχρι άκριας «Γιοβάνιζα» κα¬ 
θώς και το νησί ΑΜΟΥΛΙΑΝΗ. 

Άρθρο 2 

1. Η καθ’ ύλη αρμοδιότητα του Λιμενικού Τμήματος που ιδρύεται με 
το Διάταγμα αυτό περιλαμβάνει: 

α) Όλες τις αρμοδιότητες διοικητικής και δικαστικής αστυνομίας 
που προβλέπονται από τις κείμενες διατάξεις για τον Προϊστάμενο Λι¬ 
μεναρχείου, περιλοιμβανομένων και των αρμοδιοτήτων που προβλέπο- 
νται από τα άρθρα 40, 41, 42, 44, 88 και 89 του ΝΔ 187/73 «περί 
Κώδικος Δημοσίου Ναυτικού Δικαίου (ΦΕΚ 261Α'/73)». Εξαιρούνται 
όλες οι διοικητικές πράξεις επιβολής προστίμου, που εκδίδονται από τον 
Λιμενάρχη ΙΕΡΙΣΣΟΥ. 

β) Την τήρηση λεμβολογίων και έκδοση αδειών αλιείας. 

γ) Την έκδοση και ανανέωση ναυτολογίων, την ενέργεια μεταβολών 
σ’ αυτά και τη θέωρησή τους κατά του απόπλου ή κατάπλου του πλοίου. 

2. Ο Διοικητής του Λιμενικού Τμήματος αλληλογραφεί με τις Αρχές 
του Κράτους και ιδιώτες για θέματα της αρμοδιότητάς του ως Προϊστά¬ 
μενος Λιμεναρχείου. 

3. Από την κατά την προηγούμενη παράγραφο αλληλογραφία εξαι¬ 
ρούνται τα έγγραφα του Διοικητή του Τμήματος, προς άλλες Αρχές ή 


ιδιώτες που αφορούν θέματα γενικής φύσης, η σύνταξη και αποστολή 
των οποίων ενεργείται δια μέσου της κεντρικής Υπηρεσίας του Λιμεναρ¬ 
χείου ΙΕΡΙΣΣΟΥ. 

Άρθρο 3 

Από την έναρξη λειτουργίας του ιδρυομένου με το παρόν Διάταγμα 
Λιμενικού Τμήματος παύει η λειτουργία του Λιμενικού Σταθμού στο λι¬ 
μάνι της ΟΥΡΑΝΟΥΠΟΛΗΣ, ο οποίος και καταργείται. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 19 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΣΑΡΑΙΜΤΙΤΗΣ 

ΑΠΟΦΑΣΕΙΣ 

(4) 

Συμπλήρωση της ΠΔ/ΤΕ 1151/22.9.87 με την οποία καθορίστηκαν 
τα ανώτατα ποσά συναλλάγματος που χορηγούνται σε άτομα που 
μεταβαίνουν στο εξωτερικό για εμπορικούς και επαγγελματικούς 
λόγους. 

Συνεδρίαση 411/23.1.89 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ, 

αφού έλαβε υπόψη: 
α) την ΠΔ/ 

ΤΕ 1151/22.9.87 με την οποία παρέχεται μεταξύ άλλων (παρ. 1) 
στους μεταβαίνοντες στο εξωτερικό για εμπορικούς και επαγγελματι¬ 
κούς λόγους (βιομηχάνους, ξενοδόχους, εμπορικούς αντιπροσώπους 
εξαγωγών κλπ.) η δυνατότητα να καλύπτουν τις σε συνάλλαγμα δαπά¬ 
νες ξενοδοχείων και γευμάτων στο εξωτερικό με χρήση της διεθνούς 
εταιρικής (επαγγελματικής) κάρτας, με τους αναφερόμενους στην εν 
λόγω Πράξη όρους και προϋποθέσεις, 

β) τη σκοπιμότητα διεύρυνσης της δυνατότητας χρησιμοποίησης της 
πιο πάνω πιστωτικής κάρτας, αποφάσισε: 

Να συμπληρώσει την ΠΔ/ΤΕ 1151/22.9.87 ως ακολούθως: 
Επεκτείνεται η δυνατότητα χρησιμοποίησης, σύμφωνα με τις σχετικές 
διατάξεις της ΠΔ/ΤΕ 1151/22.9.87, της διεθνούς εταιρικής (επαγ¬ 
γελματικής) κάρτας και από μέλη των διοικήσεων και στελέχη τραπε¬ 
ζών καθώς και από στελέχη της Ένωσης Ελληνικών Τραπεζών που με¬ 
ταβαίνουν στο εξωτερικό για υπηρεσιακούς λόγους. 

Η απόφαση αυτή να δημοσιευθεί στην Εφημερίδα της Κυβερνή- 
σε'ως. 

Αθήνα, 27 Ιανουάριου 1989 

Ο Γραμματέας Τα Μέλη Ο Πρόεδρος 

Ο Γραμματέας 
Η. ΚΥΡΙΑΚΑΝΤΩΝΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 5 ) 

Στο 23/12.1.89 Π. Δ/γμα «Καθορισμός προσωπικού για κάλυψη 
παροδικών αναγκών σε Ιδρύματα Παιδικής Προστασίας του Υπουρ¬ 
γείου και του ΠΙΚΠΑ» που δημοσιεύθηκε στο ΦΕΚ 14/17.1.89 γίνε¬ 
ται η εξής διόρθωση: 

Στο τέλος του άρθρου 1 παρ. Α εδάφιο (δ) προστίθεται η φράση «Κέ¬ 
ντρο Παιδικής Μέριμνας Θηλέων Σερρών 2». 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ^ΤΟ ΕΘΝΙΚΟ ΤΥΠΟΓΡΑΦΕΙΟ 




